Mis on see põhjus, et delicious****, Olive***, Gourmet**, Saveur* ja viimasel ajal isegi Good Food ajakirju sirvides tahaks ühtepidi kohe kööki joosta ajakirjas nähtut küpsetama, aga teisipidi ei saa ju ajakirja käest ka panna… Ja mis on see põhjus, et kodumaiseid (kokandus)ajakirju lugedes selliseid tundeid naljalt ei teki? Põhjus ei ole ju ometi selles, et ühtedel on toimetused kordi suuremad, raha selleks, et retseptid saaksid 3 korda järele proovitud  ja andekad fotokunstnikud palgatud. Kindlasti on sellel kõigel oma roll mängida, kuid kusagilt kumab läbi tegemise kirg, mida ühtedel on ja teistel, ei ole. Kirge leiab uuest Anne&Stiil ajakirjast, ka kokanduslehtedel leiab seda, ja ajakirja peatoimetaja Merle Liivak säutsub juba twitteris väga-väga paljulubavalt oktoobri-numbri kokanduskülgedest… Hoiame pöialt, et neile seda kirge ikka kauemaks jätkuks!